5. Databeskyttelsesrådgiverens årlige rapport 2024 (Åben)
Tidl. politisk behandling
Forventet sagsgang
ØK, BY
Lovgrundlag
Databeskyttelsesloven og databeskyttelsesforordningen
SAGENS INDHOLD
Byrådet skal i denne sag tage stilling til databeskyttelsesrådgiverens årsrapport 2024 
samt til indsatsområderne i 2025. 
Databeskyttelsesrådgiverens årsrapport har til formål at give Byrådet indsigt i kommunens status på 
databeskyttelsesarbejdet. Årsrapporten følger kalenderåret. 
Det er et lovkrav, at databeskyttelsesrådgiveren årligt afrapporterer direkte til Byrådet om rådgiverens 
arbejde. Seneste årsrapport blev behandlet af Byrådet 30. april 2024.
Byrådet vedtog Favrskov Kommunes informationssikkerhedspolitik 24. april 2018. Det følger af politikken, 
at det overordnede ansvar for informationssikkerheden i [adresse] er placeret hos direktionen. 
Direktionen udpeger i den forbindelse et informationssikkerhedsudvalg, som varetager de daglige opgaver 
i arbejdet med informationssikkerhed. 
Favrskov Kommune har endvidere udpeget en databeskyttelsesrådgiver, hvilket er et krav efter 
databeskyttelsesforordningen. Databeskyttelsesrådgiverens funktioner er bl.a.: 

at stå til rådighed med rådgivning og vejledning til medarbejdere og borgere i kommunen om de 
databeskyttelsesretlige regler

at understøtte og overvåge, at kommunen lever op til databeskyttelseslovgivningen. 
VURDERING
Rapporten indeholder en status på arbejdet med databeskyttelse i 2024, herunder med særligt fokus på tre 
prioriterede indsatsområder:

awareness

tekniske og organisatoriske foranstaltninger

ledelse af informationssikkerhed/systemejerskab.
Desuden vil der være en status på øvrige fokus- og arbejdsområder i 2024:

sikkerhedsbrud

kommunearkiv

databehandleraftaler og tilsyn

baseline analyse.
Afslutningsvis i den vedlagte rapport er der en kort præsentation af indsatsområderne i 2025.
I 2024 er der nået væsentlige milepæle i forhold til efterlevelse af databeskyttelseslovgivningen. Med bred 
involvering af ledelse og medarbejdere er der lagt et stort arbejde i udarbejdelsen af fortegnelser over de 
processer, hvor kommunen behandler personoplysninger (behandlingsaktiviteter) og i risikovurderinger af 
[adresse]: EMN-2025-00346
Dok-ID: 3856480
Sagsbehandler: ehau
Byråd
25. marts 2025  19:00
it-systemer. Status ved udgangen af 2024 er at to tredjedele af alle de nødvendige fortegnelser og 
risikovurderinger er udarbejdet. 
I 2024 har der desuden været arbejdet systematisk med opgaven med at foretage kontrol af 
brugeradgange, rettigheder og brugeradfærd (logs/logning). Det betyder bl.a., at der er indført en praksis, 
hvor de ansvarlige chefer og ledere 1-2 gange om året skal kontrollere brugeradgangene til de systemer, 
de er ansvarlige for. 
Som en del af indsatsen for at sikre nødvendig viden og indsigt – awareness – i forhold til håndtering af 
borgernes data er der bl.a. udviklet læringsplaner for nye ledere og medarbejdere på kommunens e-
læringsplatform. Det betyder, at de som en del af deres introforløb skal gennemgå obligatoriske e-
læringslektioner. Det er desuden indført, at alle ledere og medarbejdere efter to års ansættelse skal 
gennemføre lektionerne igen.  Som et nyt initiativ i forhold til awareness er der i 2024 derudover gennemført 
en phishing-kampagne, hvor en falsk generet phishing-mail blev sendt ud til alle kommunens medarbejdere 
med det formål at styrke opmærksomheden på phishing-angreb, hvor hackere forsøger at lokke brugernavn 
og password ud af kommunens medarbejdere. 
Til trods for ovenstående indsatser, er det dog vurderingen, at der fortsat er områder, hvor [adresse] 
Kommune endnu ikke er i mål med henblik på at leve op til kravene i databeskyttelsesforordningen samt 
databeskyttelsesloven og dermed styrke beskyttelsen af borgerens data.
I 2025 vil [adresse] derfor fortsat have fokus på at sikre en passende teknisk og organisatorisk 
sikkerhed således, at borgerne kan have tillid til, at kommunen passer på deres data. Der vil fortsat være 
et stort fokus på, at alle medarbejdere med støtte fra deres ledelse gennemfører e-lærings lektioner om 
GDPR og informationssikkerhed. Derudover vil der i 2025 blive arbejdet med at færdiggøre fortegnelser, 
risikovurderinger og konsekvensanalyser af kommunens IT-systemer for at sikre, at Favrskov Kommune 
opfylder behandlingssikkerheden for håndtering af borgernes følsomme og fortrolige oplysninger.
ØKONOMI
Årsrapporten for 2024 har ingen direkte økonomiske konsekvenser, men der bliver fortsat brugt en del 
ressourcer på arbejdet med implementering af databeskyttelsesforordningen og databeskyttelsesloven. 
INDSTILLING
Direktøren for Job og Økonomi indstiller til Byrådet:
1.
At databeskyttelsesrådgiverens rapport for 2024 og indsatsområderne godkendes. 
BESLUTNING
Økonomiudvalget, 18. marts 2025:
Fraværende: Ingen
Indstilles godkendt.
Byrådet, 25. marts 2025:
Fraværende: Nicolai Olsen
Godkendt.
Bilag

Databeskyttelsesrådgiverens årlige rapport 2024 (marts 25) (3872862)
